
PRIJEDLOG

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11, 119/14, 93/16, 116/18, 80/22 i 78/24), Vlada Republike Hrvatske je na sjednici održanoj ___________ 2026. godine donijela


[bookmark: _Hlk97630566]ZAKLJUČAK


1. [bookmark: _Hlk97630119]Zadužuje se Ministarstvo poljoprivrede, šumarstva i ribarstva provoditi mjeru dodjele državne potpore za trajni prestanak ribolovnih aktivnosti okružujućim mrežama plivaricama – srdelarama. 
1. Mjera potpore iz točke 1. ovoga Zaključka provodi se u skladu sa Smjernicama o državnim potporama u sektoru ribarstva i akvakulture (SL C107, 23.3.2023.) i Odlukom Europske komisije o odobrenju državne potpore SA.118191 u skladu s člancima 107. i 108. Ugovora o funkcioniranju Europske unije (SL C/2025/6356, 21.11.2025.).
1. Mjera potpore iz točke 1. ovoga Zaključka financira se u iznosu od 4.000.000,00 eura iz Državnog proračuna Republike Hrvatske za 2026. godinu, s razdjela Ministarstva poljoprivrede, šumarstva i ribarstva, Aktivnosti A650134 - Državne potpore u ribarstvu.
1. Ovaj Zaključak objavit će se u „Narodnim novinama“.



Klasa:
Urbroj:
Zagreb, ____________



PREDSJEDNIK

    mr. sc. Andrej Plenković







OBRAZLOŽENJE

Mjera državne potpore provodi se u svrhu nadoknade financijskih gubitaka vlasnicima ribarskih plovila nastalih radi trajnog povlačenja plovila iz gospodarskog ribolova, a koje se provodi u svrhu osiguravanja odgovarajuće ravnoteže između ribolovnog kapaciteta i ribolovnih mogućnosti u plivaričarskom ribolovu, a time i zaštite i obnove resursa (male plave ribe). 
Trajni prestanak ribolovnih aktivnosti provodi se za segmente ribarske flote Republike Hrvatske kojima pripadaju plovila koja koriste okružujuće mreže plivarice (u daljnjem tekstu: plivaričarski ribolov), a koji su obuhvaćeni važećim akcijskim planom iz članka 22. stavka 2. Uredbe (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354 od 28.12.2013.) (u daljnjem tekstu: Uredba (EU) br. 1380/2013), koji se izrađuje na temelju i sastavni je dio godišnjih izvješća o ravnoteži između ribolovnih kapaciteta i ribolovnih mogućnosti ribolovne flote.
Potpora predviđena u okviru ove mjere podrazumijeva dodjelu bespovratnih sredstava, točnije naknadu vlasnicima ribarskih plovila za trajni prestanak ribolovnih aktivnosti, točnije trajno povlačenje ribarskih plovila iz gospodarskog ribolova kroz uništavanje ribarskog plovila ili prenamjenu ribarskog plovila u druge djelatnosti izvan gospodarskog ribolova. 
Ova državna potpora provodi se u skladu sa skladu sa Smjernicama o državnim potporama u sektoru ribarstva i akvakulture (SL C107, 23.3.2023.) i Odlukom Europske komisije o odobrenju državne potpore SA.118191 u skladu s člancima 107. i 108. Ugovora o funkcioniranju Europske unije (SL C/2025/6356, 21.11.2025.). Ukupni predviđeni proračun za ovu potporu, u skladu sa navedenom Odlukom Europske komisije je 4.000.000,00 eura. Sredstva za provedbu potpore osiguravaju se na pozicijama razdjela 060 Ministarstva poljoprivrede, šumarstva i ribarstva. 

Slijedom navedenoga, predlaže se donošenje ovoga Zaključka Vladi Republike Hrvatske.

